Fácánkert Község Önkormányzata Képviselő-testületének
21/2013  (XII.18.)  önkormányzati rendelete

a szociális ellátásokról

szóló
8/2011. (IV. 22.) számú önkormányzati rendelet
és a gyermekvédelem helyi rendszeréről
 szóló 

5/1998. (IV. 20.) önkormányzati rendelet
módosításáról
Fácánkert Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10.§ (1) bekezdésében, 25.§ (3) bekezdése b) pontjában, 26.§-ában, 32.§ (1) bekezdés b) pontjában, 32.§ (3) bekezdésében, valamint a 45.§ (1) bekezdésében kapott felhatalmazás alapján, és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában foglalt feladatkörében eljárva a következőket rendeli el.

1.§ A szociális ellátásokról szóló 8/2011.(IV. 22.) önkormányzati rendelet ( a továbbiakban: Ör) 2.§ (1) bekezdés  a) alpontja helyébe az alábbi rendelkezés lép: 
„a) Fácánkert község Önkormányzata közigazgatási területén élő, lakóhellyel rendelkező magyar állampolgárokra, a bevándorlási engedéllyel rendelkező személyekre, a letelepedési engedéllyel rendelkező személyekre, valamint a magyar hatóságok által menekültként vagy oltalmazottként  elismert személyekre;”

2.§ (1) Ör 3.§ (1) bekezdés helyébe az alábbi rendelkezés lép: 

„3. § (1) A szociális ellátás iránti eljárás kérelemre vagy hivatalból indul. A (2) bekezdés kivételével a kérelmet a Bogyiszlói Közös Önkormányzati Hivatal (a továbbiakban: Hivatal)  Fácánkerti Kirendeltségén kell benyújtani.”  

(2) Ör 8. § (2) bekezdése helyébe az alábbi rendelkezés lép: 
„ (2) Fácánkert Község Önkormányzata az Szt-ben és az e rendeletben szabályozott feltételek esetén 

a) a pénzbeli szociális ellátásként önkormányzati segélyt és temetési kölcsönt; 

b) természetben nyújtott ellátásként méltányossági közgyógyellátást állapít meg.”

(3) Ör. 8.§ (4) bekezdése helyébe az alábbi rendelkezés lép:
„ (4) A rendszeres szociális segély és az önkormányzati segély természetbeni ellátásként is nyújthatók.”  

(4) Ör. 8.§ (5) bekezdése helyébe az alábbi rendelkezés lép:

„  (5) A képviselő-testület 

a) a (6) bekezdés szerinti kivétellel az önkormányzati segélyre,

b) a temetési kölcsönre, 
c) a méltányossági közgyógyellátásra való jogosultság iránti eljárásra, 
d) az étkeztetés ellátásra vonatkozó hatáskörét 
a polgármesterre ruházza át.”

(5) Ör 8.§-a kiegészül az alábbi bekezdéssel: 
„ (6) Az öregségi nyugdíj mindenkori legkisebb összegének kétszeresét meghaladó összegű szociális kölcsönként nyújtott önkormányzati segély iránti eljárás a képviselő-testület hatáskörébe tartozik.”  
3.§ Az Ör. 20-22. § helyébe az alábbi rendelkezések és az azt megelőző alcím lép: 
„Önkormányzati segély
20.§ (1) A Képviselő-testület az e rendeletben meghatározottak szerint nyújt önkormányzati segélyt eseti jelleggel a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő családok, illetve személyek részére elsősorban a Szt. 45.§ (4) bekezdésében meghatározott esetekben. 

(2) A Szt. 45.§ (4) bekezdésében foglaltakon túl 

a) rendkívüli élethelyzetnek kell tekinteni, ha a kérelmező 

aa) bűncselekmény sértettjeként anyagi segítségre szorul, vagy 

ab) nyugdíjkifizetése valamely ok miatt késik (nyugdíjazás elhúzódása, rokkantsági fok megállapítása). 

b) létfenntartási gondnak kell tekinteni, ha a kérelmező 

ba) egyedülálló és rokkantsági, öregségi vagy egyéb nyugdíjban részesül, és a jövedelme nem éri el az öregségi nyugdíj mindenkori legkisebb összegének 200 százalékát, és   

bb) megélhetése valamilyen előre nem látható esemény bekövetkezése okán, igazolt módon veszélyeztetve van. 

21.§ Önkormányzati segély igényelhető: 

a) átmenetileg nehéz anyagi helyzetbe került személy vagy család kiadásainak mérséklésére;
b) vagy gyermek és fiatal felnőtt rászorultságára tekintettel nyújtott pénzbeli támogatásra;   

c) vagy elhunyt személy eltemettetésének költségeihez való hozzájárulásra. 

21/A.§ (1) Önkormányzati segély állapítható meg annak a személynek – a 22. §-ban foglalt kivétellel -, aki a 20.§ szerint rendkívüli élethelyzetbe került vagy létfenntartási gonddal küzd és családjában az egy főre jutó havi jövedelem az öregségi nyugdíj mindenkori legkisebb összegének 150 %-át, egyedül élő vagy egyedülálló esetén 200 %-át nem haladja meg. 

(2) Az önkormányzati segély egyszeri összege – a 21/B. §-ban foglalt kivétellel -  10.000 forintnál nem lehet több.
21/B.§ (1) Az önkormányzati segély pénzintézeti tevékenységnek nem minősülő kamatmentes kölcsön formájában is nyújtható (a továbbiakban: szociális kölcsön), amennyiben a kérelmező baleset, betegség, elemi kár vagy más előre nem látható ok miatt kerül rendkívüli élethelyzetbe kerül, és az önkormányzati segély a gyógykezeléshez, a mindennapi életvitelhez vagy a károk elhárításához szükséges.

(2) A szociális kölcsön formájában nyújtott önkormányzati segély összege nem haladhatja meg az öregségi nyugdíj mindenkori legkisebb összegének ötszörösét. 

(3) A szociális kölcsönről szóló határozatban rendelkezni kell az első törlesztő részlet fizetésének esedékességéről, a törlesztő-részletek nagyságáról, valamint arról, hogy amennyiben segélyezett a részletfizetési kötelezettségét elmulasztja, a fennálló tartozást egy összegben kell visszafizetni. A szociális kölcsön formájában folyósított önkormányzati segély összegét egy év alatt kell visszafizetni.

(4) A képviselő-testület a kölcsön visszafizetésétől méltányosságból eltekinthet, amennyiben a rászorult a törlesztési idő alatt önhibáján kívül ismét létfenntartását veszélyeztető helyzetbe került.
21/C.§ A gyermek és fiatal felnőtt rászorultságára tekintettel nyújtott pénzbeli támogatásra igényelt önkormányzati segély (a továbbiakban: gyermekvédelmi támogatás) megállapításához csatolni kell a 4. § (1) – (2) bekezdés szerinti jövedelemigazolásokat és a segélyezésre okot adó körülmények igazolására szolgáló iratokat.
21/D. § (1) A kérelmező és a vele közös háztartásban élő családtagjai számára ugyanazon rendkívüli élethelyzetre vagy létfenntartási gondra való hivatkozással 15 napon belül ismételten benyújtott kérelemre önkormányzati segély, - az elhunyt személy eltemettetésének költségeihez való hozzájárulás iránti önkormányzati segélyt kivéve, - nem állapítható meg. 

(2) A polgármester az önkormányzati segély felhasználásának ellenőrzése keretében a felhasználás igazolására, azt alátámasztó dokumentumok, - különösen számla, nyugta -  benyújtására hívhatja fel a jogosultat. 
(3) A polgármester az önkormányzati segély felhasználásának ellenőrzése keretében helyszíni szemlét rendelhet el.

22. § (1) Elhunyt személy eltemettetésének költségeihez való hozzájárulására igényelt önkormányzati segélyre jogosult az eltemettető, ha az egy főre jutó havi jövedelem nem haladja meg 

a) családjában az öregségi nyugdíj mindenkori legkisebb összegének 200 %-át, 

b) egyedül élő vagy egyedülálló személy esetén az öregségi nyugdíj mindenkori legkisebb összegének 300 %-át. 

(2) Az elhunyt személy eltemettetésének költségeihez való hozzájárulásra igényelt önkormányzati segély megállapítása iránti kérelemhez csatolni kell a temetés költségeiről az eltemettető nevére kiállított számla eredeti példányát és a halotti anyakönyvi kivonatot. Amennyiben a segély folyósítására a temetés előtt kerül sor, a számlákat utólag, - a határozatban megjelölt időpontig -  kell benyújtani.

(3) Az elhunyt személy eltemettetésének költségeihez való hozzájárulásra igényelt önkormányzati segély összege a helyben szokásos legolcsóbb temetési költség mértékének 10%-a.
(4) A helyben szokásos, legolcsóbb temetés költsége 200.000.- Ft. 

(5) A temetési segély iránti kérelmet a haláleset bekövetkezésétől számított hatvan napon belül lehet benyújtani az önkormányzathoz.”

4. § Ör. 22/A § (1) bekezdése helyébe az alábbi rendelkezés lép: 

„(1) A szociálisan rászorulók részére az önkormányzati segély a téli fűtéshez természetbeni ellátásként, tűzifa-támogatásként is nyújtható az erre a célra a tárgyévi költségvetésben rendelkezésre álló előirányzat erejéig.”
5.§ Ör. 23.§-a hatályát veszti. 

6.§ (1) Az önkormányzati rendelet 2014. január 1. napján lép hatályba. 
(2) A rendelet hatályba lépésének napján hatályát veszti a gyermekvédelem helyi rendszeréről szóló 5/1998. (IV. 20.)  önkormányzati rendelet 7. és 8. §-a. 

    jegyző

Az önkormányzati rendelet kihirdetésének napja: 2013. december 18.





dr. Varga Katalin jegyző 
